Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: Lényeges tisztázni az Áe. és az adózás rendjérõl szóló 1990. évi XCI. törvény (továbbiakban: Art.) egymáshoz való
Paragraph Index: 594

4. § (1) bekezdése szerint, ha az Art. az adott esetben rendelkezést tartalmaz, az Áe. szabályai szubszidiárius jellegûek, tehát az Art. primátusa állapítható meg. A hatályos jog teljes körûen szabályozza az adóhatóság által felhasználható nyilvántartásokat az ott megjelölt cél érdekében. A taxációt figyelembe véve, nem ad lehetõséget az Art. a hagyatéki leltár adatainak az állami adóhatóság részére való továbbításra. Nem továbbítható adat a polgárok személyi adat és lakcímnyilvántartásából a halál helyérõl és idejérõl sem, mert az Art.-ban meghatározott cél az adó megfizetésére kötelezhetõ személyek beazonosítása, és nem az elhunyt személyes adatainak feltárása. Az Art. 80. §-a az adó soron kívüli megállapításának eseteit és feltételeit nevesíti. Az (1) bekezdés az adóhatóság kötelezettségeként írja elõ az adó határozattal való megállapítását. A (2) bekezdés szerint az adót év közben is megállapíthatja az adóhatóság a házastárs, vagy az örökös(ök) kérelmére, ha a kérelmezõ az ehhez szükséges igazolásokat rendelkezésre bocsátja. Ebbõl következik, hogy az adóév lezárását megelõzõen csak az arra jogosultak kérelme alapján állapítható meg az adó. Az adóhatóság csak az adóév lezárását követõen járhat el hivatalból, amikor az adó megállapításához szükséges adatok, igazolások már rendelkezésére állnak. A kérelem benyújtására jogosultak dönthetnek arról – érdekeiknek megfelelõen –, hogy kérik-e az adó évközi megállapítását, vagy nem. Az adótartozás vagy az adókülönbözet ugyanis részét képezi az elhunyt hagyatékának. Az adatkérés célja az adó megfizetésére kötelezettek azonosítása. Törvényes célként nem fogadható el az adóhatóság indokolása, mert az Art. 25. § (2) bekezdése szerint az adó megfizetésére az adózó örököse(i) kötelezhetõ(k) határozattal. A túlélõ házastárs vagy a vélelmezett örökös(ök) örökösi minõsége a hagyaték átadását megelõzõen nem állapítható meg minden kétséget kizáróan, különösen nem a hagyatéki leltárt végzõ hatóságnál. Tehát sem a hagyatéki leltár, sem a hozzátartozó adatai nem továbbíthatók az adóhatóság részére, mert hiányoznak az adattovábbítás törvényi feltételei. Az Áe. 10. §-ának rendelkezései sem alapozzák meg az adatkérés jogszerûségét. A hivatkozott törvényhely az Art. ismertetett rendelkezéseitõl függetlenül sem alkalmas az adatkezelés elrendelésére, mert nem határozza meg pontosan az adatkezelõt és a továbbítható adatok körét. (703/K/2002) Több panaszos sérelmezte az RWE Umwelt Miskolci Környezetvédelmi és Hulladékgazdálkodási kft. által alkalmazott adatlap adattartalmát. A „bejelentés hulladékszállítási közszolgáltatás igénybevételérõl” elnevezésû adatlapon az ingatlantulajdonos és házastársa/élettársa születési helyét, idejét, anyja nevét, adóazonosító jelét valamint az ingatlan használatbavételének idõpontját kérték közölni, egyben úgy tüntették fel, hogy az adatlap az 56/2001. sz. önkormányzati rendelet melléklete. A vizsgálat lezárását követõen az adatvédelmi biztos megállapította, hogy sem a személyazonosító jel helyébe lépõ

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes